חלוקת המסגרת לתאים.

חילקתי את המסגרת לארבעה תאים.

1. ימין עליון – מערכת החשמל כולל מגרה קטנה.
2. אמצע עליון – אזור גישה לראוטר.
3. שמאל עליון – שלוש מגרות קטנות.
4. למטה – שני מגרות גדולות.
תא הראוטר.

כדי לאפשר גישה נוחה לראוטר הגדלתי את הנפח של פתח הגישה, על ידי כך שהרכבתי את הקורות בחזית עם הפרופיל הצר קדימה. מה שהגדיל את נפח המגרות.

מאחור הרכבתי את הפרופיל, כשהצד הרחב מופנה לאחור.

מבט חזית הפרופיל 2 ס"מ. מבט לדופן האחורית של הפרופיל 4 ס"מ.

מבט מהצד.                    מבט פנימה.

מגרות ימין ושמאל.

מגרות תחתונות.

לקחתי שני מגרות גדולות ישנות והסבתי אותן למידות המתאימות.

המגרות היו גדולות ברוחב, לכן הורדתי להן פס של 1.5 ס"מ מהרוחב במיקום של המסילות.

המגרה במקור.

המגרה לאחר הוצאת הפנל הקידמי.

[image: image11.jpg]



המגרה לאחר תיקון הרוחב באזור של המסילות.

דפנות השולחן.

את הדפנות יצרתי ממלמין של ארון ישן בצבע חום. במקור רציתי ליצר את הדפנות מדיקט כדי להוריד משקל אך בסופו של דבר זה לא יצא לפועל.

בצידי הדפנות הכנתי פאזה, כך שהן יכנסו לתוך הפרופיל של המסגרת.

צבע:

את מסגרת השולחן ואת המסגרת של בסיס הראוטר מעץ אורן צבעתי כדי להגן מפני רטיבות.

את המסגרת יש לחבר קודם לבסיס של הראוטר ולאחר לשייף אותה כך שתהיה בגובה אחד עם הבסיס, ולאחר מכן ניתן לצבוע אותה.

הכנה לצבע.

הדבקתי על הפורמיקה מסקנטיפ כדי לשמור על הפורמיקה בזמן הצביעה.

מערכת החשמל.

הגדרת הדרישות ממערכת החשמל.

1. מערכת להגנה בהפסקת חשמל.
2. ווסת מהירות לראוטר.
3. בקרת שואב אבק.
4. בקרת שואב אבק מרכזי.
5. תאורה לתא הראוטר.
פנל הפעלה קידמי.                  פנל חיבורים צדדי.

מערכת להגנה בהפסקת חשמל.

הפעלת וכיבוי הראוטר היא דרך שני לחצנים שמפעילים ממסר. הממסר משמש כמפסק בטיחות להפסקת פעולת הראוטר בהפסקת חשמל ומונעת הפעלת הראוטר כאשר החשמל חוזר.


ווסת מהירות לראוטר.

כדי לווסת את מהירות הראוטר השתמשתי בדימר של מנורות. (אין לי עדיין נסיון עם הדימר והאם הדימר יחזיק מעמד בעבודה מתמשכת).


בקרת שואב האבק.

הפעלת שואב האבק היא דרך אותו ממסר, כשישנו מפסק נוסף השולט על שואב האבק. למפסק יש שלושה מצבים.

1. הפעלה אוטמטית של שואב האבק כאשר הראוטר עובד.
2. ניתוק החשמל לשואב האבק בכל מצב.
3. הפעלה ידנית של שואב האבק כאשר הראוטר לא מופעל.

בקרת שואב אבק מרכזי.

כדי שניתן יהיה לחבר את השולחן של הראוטר לשואב אבק מרכזי, שמופעל ממכשירים שונים, הכנתי הכנה לקוי בקרה בשולחן.

קוי הבקרה יחוברו לקופסת בקרה חיצונית, שמופעלת על ידי מתח של 28V, וקופסת הבקרה תפעיל את שואב האבק המרכזי. הקופסה תקבל פיקוד מהמכשירים השונים.

הממסר ומפסק הבקרה של שואב האבק בשולחן של הראוטר נותנים את הפיקוד לקופסת הבקרה של השואב המרכזי.


תאורה לתא הראוטר.

התאורה מופעלת כאשר פותחים את הדלת.

מפסק חשמלי.



מבט כאשר התאורה מופעלת.


בהצלחה.
